Noteikumu (grozījumu) projekts 25-TA-183
Izdrukāts 29.07.2026. 23.43 - 1.0.VK Redakcija
Noteikumu (grozījumu) projekts 25-TA-183
Izdrukāts 29.07.2026. 23.43 - 1.0.VK Redakcija
Ministru kabineta noteikumi Nr. 139
Rīgā 2025. gada 4. martā (prot. Nr. 9 25. §)
Grozījumi Ministru kabineta 2024. gada 16. janvāra noteikumos Nr. 54 "Eiropas Savienības kohēzijas politikas programmas 2021.–2027. gadam 2.2.3.  specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.5. pasākuma "Gaisa piesārņojuma samazināšanas pasākumi pašvaldībās" pirmās un otrās projektu iesniegumu atlases kārtas īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 13. punktu
· Izdarīt Ministru kabineta 2024. gada 16. janvāra noteikumos Nr. 54 "Eiropas Savienības kohēzijas politikas programmas 2021.–2027. gadam 2.2.3.  specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.5. pasākuma "Gaisa piesārņojuma samazināšanas pasākumi pašvaldībās" pirmās un otrās projektu iesniegumu atlases kārtas īstenošanas noteikumi" (Latvijas Vēstnesis, 2024, 13. nr.) šādus grozījumus:
· 1. Izteikt 10. punktu šādā redakcijā:
· "10. Pasākuma ietvaros atbildīgās iestādes funkcijas pilda Viedās administrācijas un reģionālās attīstības ministrija."
· 2. Izteikt 14.2. apakšpunktu šādā redakcijā:
· "14.2. otrajā projektu iesniegumu atlases kārtā vērtē Rēzeknes valstspilsētas projekta iesniegumu;".
· 3. Svītrot 15. punktu.
· 4. Izteikt 24. punktu šādā redakcijā:
· "24. Siltumapgādes un (vai) ūdenssaimniecības sabiedrisko pakalpojumu sniedzējam kā grūtībās nonākušam uzņēmumam komercdarbības atbalsts netiek piešķirts, ja tas atbilst vismaz vienai no Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187), 2. panta 18. punktā paredzētajām pazīmēm. Grūtībās nonākuša uzņēmuma pazīmes vērtē individuāli projekta iesniedzējam un tā saistīto personu grupai (ja attiecināms)."

